ΚΑΝΟΝΙΣΜΟΣ (ΕΚ) αριθ. 1474/97 ΤΗΣ ΕΠΙΤΡΟΠΗΣ της 28ης Ιουλίου 1997 για λεπτομέρειες εφαρμογής του κανονισμού (ΕΚ) αριθ. 2200/96 του Συμβουλίου όσον αφορά την κατ' αποκοπή ενίσχυση για τα φουντούκια που συγκομίζονται κατά τη διάρκεια των περιόδων εμπορίας 1997/98, 1998/99, 1999-2000

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

το άρθρο 55 του κανονισμού (ΕΚ) αριθ. 2200/96 του Συμβουλίου, της 28ης Οκτωβρίου 1996, για την κοινή οργάνωση αγοράς στον τομέα των νωπών οπωροκηπευτικών (1), και ιδίως το άρθρο 55,

Εκτιμώντας:

ότι για να αντιμετωπισθεί μια ιδιαίτερα δυσχερής συγκυρία στον τομέα των φουντουκιών, χορηγείται κατ' αποκοπή ενίσχυση για τις περιόδους εμπορίας 1997/98, 1998/99 και 1999-2000 7

ότι, σύμφωνα με τους στόχους της κοινής οργάνωσης αγοράς, η ενίσχυση αυτή χορηγείται στις οργανώσεις παραγωγών που αναγνωρίζονται δυνάμει του κανονισμού (ΕΟΚ) αριθ. 1035/72 του Συμβουλίου (2), όπως τροποποιήθηκε τελευταία από τον κανονισμό (ΕΚ) αριθ. 1363/95 της Επιτροπής (3), ή του κανονισμού (ΕΚ) αριθ. 2200/96 7 ότι, για να διευρυνθούν τα αποτελέσματα των ήδη εφαρμοζομένων ειδικών μέτρων, η ενίσχυση αυτή χορηγείται μόνο με τον όρο ότι οι προαναφερθείσες οργανώσεις παραγωγών εκτελούν, κατά το 1997, είτε σχέδιο βελτίωσης της ποιότητας κατά την έννοια του άρθρου 14 του κανονισμού (ΕΟΚ) αριθ. 1035/72 ή ένα επιχειρησιακό πρόγραμμα κατά την έννοια του κανονισμού (ΕΚ) αριθ. 411/97 της Επιτροπής (4), όπως τροποποιήθηκε από τον κανονισμό (ΕΚ) αριθ. 1119/97 (5) 7

ότι η περίοδος εμπορίας των φουντουκιών διαρκεί από την 1η Σεπτεμβρίου ως τις 31 Αυγούστου και ότι η οργάνωση παραγωγών πρέπει να επιλέξει η ίδια τη στιγμή υποβολής της αίτησής της 7

ότι το ευεργέτημα της ενίσχυσης πρέπει να χορηγείται στους παραγωγούς φουντουκιών και η οργάνωση παραγωγών πρέπει να καταβάλλει εξ ολοκλήρου το εισπραχθέν ποσό 7

ότι, για λόγους αποτελεσματικότητας του συστήματος της κατ' αποκοπήν ενίσχυσης, θα πρέπει να καθοριστούν διαδικασίες ελέγχου και επιβολής κυρώσεων σε περίπτωση αχρεωστήτως καταβληθέντων ποσών 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης των νωπών οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Η κατ' αποκοπή ενίσχυση των 15 Ecu ανά 100 χιλιόγραμμα που αναφέρεται στο άρθρο 55 του κανονισμού (ΕΚ) αριθ. 2200/96 χορηγείται στις οργανώσεις παραγωγών:

- που έχουν αναγνωρισθεί δυνάμει του κανονισμού (ΕΟΚ) αριθ. 1035/72 και οι οποίες, εκτελούν, σχέδιο βελτιώσεως της ποιότητας καθώς και της εμπορίας σύμφωνα με τον τίτλο ΙΙ στοιχείο α) του κανονισμού (ΕΟΚ) αριθ. 1035/72 ή/και θέτουν σε εφαρμογή, κατά το 1997, σχέδιο δράσης σύμφωνα με τον κανονισμό (ΕΚ) αριθ. 411/97,

- που έχουν αναγνωρισθεί δυνάμει του κανονισμού (ΕΚ) αριθ. 2200/96 οι οποίες εφαρμόζουν, κατά το 1997, επιχειρησιακό πρόγραμμα σύμφωνα με τον κανονισμό (ΕΚ) αριθ. 411/97.

2. Για να δικαιούνται της ενισχύσεως αυτής οι οργανώσεις των παραγωγών πρέπει να έχουν αναγνωρισθεί για την παραγωγή φουντουκιών.

Άρθρο 2

1. Η ενίσχυση που αναφέρεται στο άρθρο 1 χορηγείται για τα φουντούκια με κέλυφος που υπάγονται στον κωδικό ΣΟ 0802 21 00, υγιή, ανόθευτα, και σύμφωνα με τα συναλλακτικά ήθη που παράγονται από τα μέλη της οργανώσεως των παραγωγών κατά τη διάρκεια κάθε μιας των περιόδων εμπορίας 1997/98, 1998/99 και 1999-2000 που προσκομίζονται στην οργάνωση των παραγωγών και αναλαμβάνονται από αυτή.

2. Θεωρούνται ως μέλη της οργανώσεως παραγωγών τα μέλη που έχουν προσχωρήσει στην οργάνωση παραγωγών στην αρχή μιας δεδομένης περιόδου εμπορίας.

3. Η περίοδος εμπορίας των φουντουκιών εκτείνεται από την 1η Σεπτεμβρίου έως 31 Αυγούστου.

Άρθρο 3

1. Οι οργανώσεις παραγωγών υποβάλλουν αίτηση ενισχύσεως, συνοδευόμενη από δικαιολογητικά έγγραφα, στις αρμόδιες αρχές το αργότερο στις 30 Σεπτεμβρίου που έπεται της εν λόγω περιόδου εμπορίας, για τις ποσότητες που προέρχονται από την περίοδο αυτή.

2. Το κράτος μέλος καταβάλλει την ενίσχυση στην οργάνωση παραγωγών εντός προθεσμίας ενός μηνός υπολογιζόμενης από την ημερομηνία υποβολής της αιτήσεως ενισχύσεως.

3. Η ενίσχυση που εισπράττεται από την οργάνωση παραγωγών καταβάλλεται εντός προθεσμίας οκτώ ημερών και στο ακέραιο στους παραγωγούς συναρτήσει των ποσοτήτων που έχουν παραδοθεί από αυτούς.

Η οργάνωση παραγωγών δύναται ωστόσο να παρακρατήσει κατ' ανώτατο όριο 2 % της αξίας της ενισχύσεως αυτής για να καλύψει τις δαπάνες διαχειρίσεως που συνδέονται απ' ευθείας με το μέτρο αυτό.

Άρθρο 4

1. Τα κράτη μέλη διενεργούν στις οργανώσεις παραγωγών, ελέγχους των εγγράφων και των δικαιολογητικών εγγράφων και επιτοπίους ελέγχους όσον αφορά την πραγματικότητα των πληροφοριών που έχουν ανακοινωθεί.

2. Οι έλεγχοι είναι ετήσιοι και αφορούν όλες τις οργανώσεις παραγωγών που έχουν υποβάλλει αίτηση για κοινοτική ενίσχυση δυνάμει του κανονισμού αυτού.

Οι έλεγχοι αφορούν ιδίως την λογιστική των οργανώσεων παραγωγών καθώς και την κατάσταση των αποθεμάτων φουντουκιών.

Αυτά τα μέτρα ελέγχου μπορούν να πραγματοποιηθούν συγχρόνως ή να εξομοιωθούν με μέτρα ελέγχου που έχουν ήδη προβλεφθεί από τους κανονισμούς (ΕΟΚ) αριθ. 2159/89 της Επιτροπής (6) και (ΕΚ) αριθ. 411/97.

3. Τα κράτη μέλη διασφαλίζουν την τήρηση των όρων που ορίζονται στο άρθρο 3 παράγραφοι 1 και 2 καθώς και την συνάφεια των πληροφοριών που έχουν παρασχεθεί από τις οργανώσεις παραγωγών κατά την υποβολή της αιτήσεως ενισχύσεως με τα στοιχεία που υποβάλλονται στα σχέδια βελτιώσεως ή/και στο επιχειρησιακό πρόγραμμα ή σχέδιο δράσεως που αναφέρεται στο άρθρο 1 δεύτερη υποπερίπτωση.

Άρθρο 5

1. Ο δικαιούχος αποδίδει το διπλάσιο των αχρεωστήτως καταβληθέντων ποσών, αυξημένο με τόκο που υπολογίζεται συναρτήσει της προθεσμίας που έχει διαρρεύσει μεταξύ της πληρωμής και της αποδόσεως από το δικαιούχο, όταν, σε περίπτωση ελέγχου που διενεργείται, σύμφωνα με το άρθρο 4, διαπιστώνεται ότι οι ποσότητες φουντουκιών που πραγματικά συγκομίσθηκαν όπως αυτές ορίζονται στο άρθρο 3 παράγραφος 1:

α) είναι κατώτερες από εκείνες που αναγράφονται στην αίτηση ενισχύσεως 7

β) περιλαμβάνουν φουντούκια που προέρχονται από παραγωγούς μη επιλέξιμους στο πλαίσιο του παρόντος κανονισμού.

Εντούτοις, η ποινή που αναφέρεται στο πρώτο εδάφιο δεν εφαρμόζεται εφόσον ο δικαιούχος αποδείξει προς ικανοποίηση των αρμοδίων αρχών ότι οι διαπραχθείσες παρατυπίες δεν προκύπτουν από εσκεμμένη συμπεριφορά εκ μέρους του ή από σοβαρή αμέλεια. Στην περίπτωση αυτή ο δικαιούχος υποχρεούται μόνον να επιστρέψει το αχρεωστήτως καταβληθέν ποσό αυξημένο με τους τόκους.

Στο ύψος του επιτοκίου είναι εκείνο που εφαρμόζεται από το Ευρωπαϊκό Νομισματικό Ταμείο στις εργασίες του σε Ecu, που δημοσιεύεται στην Επίσημη Εφημερίδα των Ευρωπαϊκών Κοινοτήτων, σειρά C που ισχύει κατά την ημερομηνία της αδικαιολόγητης πληρωμής προσαυξάνεται κατά τρεις ποσοστιαίες μονάδες.

2. Όταν η διαφορά μεταξύ της πραγματικά καταβληθείσας χρηματικής συμμετοχής και της οφειλομένης είναι ανώτερη από 20 % της οφειλομένης χρηματικής συμμετοχής, ο δικαιούχος αποδίδει το σύνολο της καταβληθείσας κοινοτικής χρηματοδοτικής συμμετοχής, αυξημένης με τους τόκους που αναφέρονται στην παράγραφο 1.

3. Τα ανακτηθέντα ποσά καθώς και οι τόκοι καταβάλλονται στον αρμόδιο οργανισμό πληρωμής και αφαιρούνται από τις δαπάνες που χρηματοδοτούνται από το Ευρωπαϊκό Γεωργικό Ταμείο Προσανατολισμού και Εγγυήσεων.

4. Σε περίπτωση ψευδούς δηλώσεως η οποία γίνεται εθελουσίας ή λόγω σοβαράς αμέλειας, η σχετική οργάνωση παραγωγών εξαιρείται της ενισχύσεως που προβλέπεται από τον κανονισμό αυτό.

5. Οι παράγραφοι 1 έως 4 εφαρμόζονται με την επιφύλαξη άλλων κυρώσεων που θα θεσπισθούν σύμφωνα με το άρθρο 48 του κανονισμού (ΕΚ) αριθ. 2200/96.

Άρθρο 6

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 28 Ιουλίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 297 της 21. 11. 1996, σ. 1.

(2) ΕΕ αριθ. L 118 της 20. 5. 1972, σ. 1.

(3) ΕΕ αριθ. L 132 της 16. 6. 1995, σ. 8.

(4) ΕΕ αριθ. L 62 της 4. 3. 1997, σ. 9.

(5) ΕΕ αριθ. L 163 της 20. 6. 1997, σ. 11.

(6) ΕΕ αριθ. L 207 της 19. 7. 1989, σ. 19.